Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Olge meiega järgnev pooltund,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Kui me räägime uuest Jeruusalemmast -
Jumalariigi viimasest ja lõplikust tulemist,
peaks see tekitama teis põnevust.
Kuidas see riik välja näeb?
Ehk mida me näeme Piiblist uue Jeruusalemma kohta?
Just sellest Ilmutuse raamatu 21. peatüki teine osa räägibki.
Nii et avame koos Ilmutuse 21:9.
Kogu Ilmutuse 21. ptk. teine osa keskendub uuele Jeruusalemmale.
Sellele, kuidas see välja näeb ja millest see koosneb.
Ühtlasi on oluline näha,
kuidas ilmutus uuest Jeruusalemmast tuleb.
Miks ma seda ütlen?
Vaatame Ilmutuse 21:9:
"Minu juurde tuli üks seitsmest inglist,
neist, kelle käes on seitse kaussi täis"
Täis mida?
Täis Jumala nuhtlusi ja viha.
Nii et üks neist inglitest, kes kandis neid seitset kaussi,
tuli sel ajal.
Tegu oli ühega seitsmest inglist,
kellede käes olid viimased seitse nuhtlust.
Miks üks neist inglitest just nüüd välja ilmus?
Et jagada meiega üht väga olulist tõde.
Sageli, kui ma kellegagi räägin, tuleb jutuks prohvetlik tõde.
Mis on prohvetlik tõde?
Üleskutse meeleparandusele.
Üleskutse pühadusele.
Üks viis, kuidas Jumal selleni viib, on läbi Tema nuhtluste ja viha.
Paljud ütlevad: "Mulle ei meeldi mõelda Jumala nuhtlusest.
See on pigem Vana Testamendi kuvand Jumalast.
Uue Testamendi Jumal pole ometi nuhtlev ega kohut mõistev.
Tema küll selline pole."
Kuid las ma öelda teile - selline nägemus pole piibellikult õige,
eirates seda, mida Jeesus ise õpetas.
Vaadates, kuidas uus Jeruusalemm tekkib ja välja näeb,
on väga oluline näha ühe nende inglite tulekut.
Miks?
Et õpetada meile seosest Jumala viha ja Tema riigi rajamise vahel.
Olen õpetanud sama sarja raames ka Sakarja raamatust,
kus Sakarja ilmutas ühe piibelliku printsiibi.
Kohtumõistmine toob esile Jumalariigi.
Ehk teisisõnu - kui poleks Jumala kohtumõistmist ja viha,
ei saaks ka Tema kuningriik reaalsuseks.
Just seetõttu ka,
enne, kui näeme uue Jeruusalemma ja lõpliku Jumalariigi ilmnemist,
näeme ühte seitsmest inglist,
kes kandis kaussi täis Jumala nuhtlusi ja viha.
Ilmutuse 21:9: "ning ta rääkis minuga ja ütles:
"Tule, ma näitan sulle mõrsjat, Talle naist!"
Me näeme siin taaskord midagi väga olulist.
Rääkides uuest Jeruusalemmast, siis seal on üks seos
Jumalariigi rahva ja Jumalariigi enda vahel.
Selle vahel, kuidas see tekkib ja luuakse -
sel on oma seos Jumala rahvaga.
Ilmutuse 21:10:
"Ja ta kandis mu vaimu suurele ja kõrgele mäele
ning näitas mulle linna,
püha Jeruusalemma,
mis on alla tulemas taevast Jumala juurest
ja millel on Jumala kirkus"
See on oluline aspekt siin.
Kui me tahame teada, mis on Jumalariigi üks põhiomadusi,
siis selleks on Jumala kirkus ja au, mis tulevad esile.
Seda on oluline teada.
Kuulsime äsja, et Jumalariigi ja Jumalariigi rahva vahel
on oma kindel seos.
Mida me peaks sellest siis arvama?
Seda, et me peaks olema rahvas,
kes elab oma elu selliselt, et see peegeldaks Jumala au.
Kui see muutus ei paista välja te elust
ehk teisisõnu - kui te ei peegelda Jumala au,
siis te ka ei ela Tema tahtes ega ole alistunud Tema tõele.
Te ei lase Pühal Vaimul tulla esile oma elu kaudu
ehk teisisõnu - te kurvastate ja piirate Püha Vaimu.
Nii näeme siin salmis üht olulisemat Jumalariigi omadust,
milleks on Jumala au ja kirkus.
Kuid lisaks on salmis 11 öeldud:
"ning ta valgus on kõige kallima kivi sarnane,
otsekui jaspis"
Räägime mõne hetke pärast erinevatest kividest.
Näete oma Piiblis, kuidas igal kivil on oma nimi.
Tegelikkus aga on see,
et osade nende kivide puhul me ei tea,
millisele kivile Piibel tegelikult viitab.
Nii et kui seal on nimetusi,
mille puhul me teame, mis kiviga on tegu,
siis sellisena me seda võtamegi.
Kui seal aga on mõni kivi, mida me ei tea,
siis me jätamegi selle nö Piibli keelde.
Üheski neist kividest pole midagi uut.
Kivid, millest täna räägime,
on mänginud olulist rolli varasemates Piibli kirjakohtades.
Veelgi enam - nad on ilmnenud Jumala Seaduses ehk Tooras.
Näeme, millistena neid nähti Vanas Testamendis
ja kuidas see aitab meil mõista Uue Testamendi ilmutust.
Ilmutuse 21:11: "ning ta valgus on kõige kallima kivi sarnane,
otsekui jaspis, mis hiilgab nagu mägikristall.
Sellel (st uuel Jeruusalemmal) on suur ja kõrge müür"
Piibli mõistes tähendab müür turvalisust.
Üks asi, mida näeme uue Jeruusalemma, püha linna, puhul,
on see, et seal pole vähimatki põhjust tunda hirmu.
Seal valitseb täiuslik turvatunne.
Ilmutuse 21:12: "Sellel on suur ja kõrge müür
ning kaksteist väravat"
"12" on oluline number.
Oleme näinud nii numbrit 12, kui tehteid 12 x 1000 või 12 000 x 12.
Number 12 on oluline. Miks?
Mis printsiip on meile juba selgeks saanud?
See, et valitseb seos Jumala rahva
ja Jumalariigi vahel uues Jeruusalemmas.
Mil iganes me näeme Piiblis numbrit 12,
siis esimese asjana peaksime mõtlema Jumala rahvale.
Veelgi täpsemalt - Iisraeli 12'le suguharule.
Peale seda aga 12'le jüngrile ehk Jeesuse 12'le apostlile.
Nii näeme ka, kuidas need kaks punti on omavahel seotud.
Mäletate, oleme rääkinud 24'st vanemast.
24 tähendab ilmselgelt 12 x 12.
Vaatame veelkord Ilmutuse 21:12:
"Sellel (linnal) on suur ja kõrge müür ning kaksteist väravat
ja väravate peal kaksteist inglit:
ning väravate peale on kirjutatud nimed,
mis on Iisraeli laste kaheteistkümne suguharu nimed."
Peatume siin hetkeks.
Tänapäeva kristluses on vägagi levinud üks õpetus,
mis pärineb mu meelest otse põrgust.
Miks ma nii ütlen?
Üks asi, mida antikristus tahab teha, on hävitada Iisraeli.
Miks?
Sest ta teab, et Iisraeli vaimne olukord
on seotud Jumala plaanide- ja eesmärkidega.
Las ma öelda seda teisiti.
Kui Iisrael ei pane oma asju korda Jumala ees -
kuigi ta teeb seda -,
aga kui ta ei teeks seda
või seni, kuni Iisraeli asjad pole korras Jumala ees,
ei saa ka Jumalariik rajatud.
Saatan teab seda
ja seetõttu me ka näeme pea igas põlvkonnas
püüet hävitada juudi rahvas.
Me näeme antisemitismi kasvu,
mis on üle maailma täiega tõusuteel.
On teatud maid ja kohti, kuhu kui juut läheks...
Näiteks, kui ta lendaks lennukiga ja lennuk peaks muutma kurssi
nagu muide alles hiljaaegu juhtus.
Üks lennuk suunati ümber
ja see pidi tegema hädamaandumise ühes islamiriigis.
Mina pidasin islamit usundiks.
Piibel aga õpetab, et tõeline usund või õpetus
hoiab end puutumatuna maailmast,
hoolib neist, kes on hädas ja väljendab armastust.
Kuid piloot ütles selle lennuki peal olnud juutidele,
et nad ei tohi väljuda lennukist.
Sest kui nad läinuks ka lennukist välja, et süüa midagi ja sirutada jalgu,
oleks nad kinni peetud ja surmatud.
Selline on islam.
Islam polegi tegelikult enam usund, aga poliitiline liikumine,
mis peidab end ühe usundi taha.
Seega, rääkides Jumalariigist,
on esimene asi, mis pähe tuleb, see, mis on kirjas 12. salmi lõpus.
Need turvalised linna müürid ja väravad
on seotud Iisraeli 12-suguharuga.
Ilmutuse 21:13: "Päevatõusu pool on kolm väravat,
põhja pool kolm väravat, lõuna pool kolm väravat...
Ja linna müüril on kaksteist aluskivi"
Rääkides Jumalariigist rõhutab Jumal siin taaskord seost.
Või teistpidi öelduna -
Tema plaanide ja eesmärkide täitumise tulemuseks
on õnnistus.
Milleks Iisrael üldse loodi?
Et tuua Jumala õnnistused siia maailma.
Vaadake mõnikord 1 Moosese 12. peatükki,
kus Jumal räägib esimest korda Iisraeli lastest,
seostades neid õnnistusega.
"Need, kes sind õnnistavad, saavad õnnistatud.
Need, kes sind neavad, saavad neetud."
Praegu aga räägime juba Iisraeli õige olemisest Jumala ees
ja sellest lähtuvalt Jumalariigi esiletulekust.
Siin aga näeme veel üht olulist tõde.
Ilmutuse 21:14: "Ja linna müüril on kaksteist aluskivi
ning nende peal Talle kaheteistkümne apostli nimed."
Näeme siin, et Iisraeli aluseks on apostlite õpetus.
Piibellik tõde on see,
et seni, kuni Iisrael pole võtnud vastu apostlite õpetust,
ei koge ka Iisrael mingit turvatunnet
ja me näeme järjepanu erinevaid püüdeid
hävitada Iisraeli rahvast.
Me elame väga unikaalsel ajal.
Ajal, kus Psalm 83 on reaalsus.
Miks ma nii ütlen?
Sest üks Psalmi 83 õpetustest räägib sõjast,
öeldes, et Iisraeli vaenlased saavad olema Iisraeli piiridel
ja just seda me ka täna näeme.
Ma ise elan Iisraelis.
Üks mu lastest teenib hetkel Iisraeli armees.
Kuid kui suur ka Iisraeli armee poleks -
inimlik liha ja veri ei paku mingit turvatunnet.
Lõplik turvatunne ei peitu tankides, lennukites ja relvades.
Vaid turvatunne, mis püsib igavesest ajast igavesti
lähtub usustkellesse?
Sellesse, kellest apostlid rääkisid.
Ja kes see oli?
Jeesus Kristus.
Seetõttu on nii oluline mõista selle lause olulisust,
mis räägib Talle 12-apostlist.
Millega Tall võrdub? Lunastusega.
Apostlid õpetasid lunastusest.
Mida me aga teame lunastuse kohta?
Mida lunastus tähendab?
Seda, et me oleme Jumala rahvas ja Tema on meile Jumalaks.
Ilmutuse 21:15:
"Ja sellel, kes minuga rääkis, oli käes kuldpilliroog,
et mõõta linna ja selle väravaid ja selle müüri.
Linn on nelinurkne ning ta pikkus on võrdne laiusega.
Ta mõõtis linna pillirooga - kaksteist tuhat vagu."
Kaasaja mõistes oli see vagu umbes 1,5 km.
Nii et me näeme siin taas numbrit 12 arvuna 12 000.
Number 12 ei ilmu korra või paar, aga ikka ja jälle,
et rõhutada Iisraeli olulisust.
"Ta pikkus ja laius ja kõrgus on võrdsed."
Ehk kõik need mõõdud olid 12 000 mõõtühikut,
mis oma kõrguse tõttu annab välja kuubi kuju.
Mida see meile ütleb? Loeme edasi.
Ilmutuse 21:17:
"Ja ta mõõtis tema müüri - sada nelikümmend neli küünart"
Sada nelikümmend neli küünart, mis oli inimese mõõt.
17. salmi viimast osa saab mõista kahtepidi.
Seal on öeldud: "...inimese, see tähendab ingli mõõdu järgi."
Piibellikus mõttes kui vahel mainitakse inimest,
mõeldakse selle all inglit
ja vahel, kui mainitakse inglit, ilmub too hoopis inimese kujul.
Nii et see on üks tõlgendus sellest lausest.
Teine, müstilisem tõlgendus, annab mõista,
et Jumalariigis omavad inimesed sama vaatenurka nagu inglid.
Ehk me saame nägema asju taevasest vaatenurgast lähtuvalt.
See on üks neist tõlgendustest.
Ilmutuse 21:18 ja sealt edasi: "Selle müür on jaspisest
ning linn ise puhtast kullast, selge klaasi sarnane.
Ja linna müüri aluskivid on ehitud igasuguste kalliskividega.
Esimene aluskivi on jaspis"
Nüüd me jõuamegi nende erinevate kivideni.
Kui tunnete Toorat hästi ja teate seetõttu näiteks,
mida on öeldud Toora teises raamatus
ehk 2 Moosese raamatus,
siis need kivid on teile igati tuttavad.
Miks ma nii ütlen? No vaatame edasi.
Ilmutuse 21:19:
"Ja linna müüri aluskivid on ehitud igasuguste kalliskividega.
Esimene aluskivi on jaspis, teine safiir,
kolmas kaltsedon"
Me ei tea täie kindlusega, mis kivi see kaltsedon on.
"...neljas smaragd, viies sardoonüks (ehk teemant),
kuues karneool"
Tõenäoliselt on tegu mingi punaka kiviga,
sest selle nimetus on heebrea keeles seotud punasega.
"...seitsmes krüsoliit, kaheksas berüll, üheksas topaas,
kümnes krüsopraas, üheteistkümnes hüatsint,
kaheteistkümnes ametüst."
Mis selle kõige juures nii olulist on?
Võti peitub selles, et kõik need kivid -
mis iganes ka nende päris tähendus poleks,
sest me päris kindlalt ei tea -
kuid me teame, et kõik need kivid olid ülempreestri rinnaplaadil.
Neid kive oli kokku 12.
Miks?
Sest iga kivi oli seotud ühega 12'st Iisraeli suguharust.
Tahan, et näeksite siin midagi.
Rääkisin mõni hetk tagasi mitteõigest teoloogiast ehk õpetusest.
Millisest siis?
Asendusteoloogiast.
Põhjus, miks ütlesin, et see on otse põrgust, on selles,
et see edendab saatana tahet, plaane ja eesmärke.
Kui me räägime Jumala plaanidest ja eesmärkidest,
siis nende põhialuseks on Iisrael.
Üks oluline tõde veel.
Me ei tohi lasta mööda olulist fakti,
et selle linna müüride vundamendiks on Jeesuse apostlite õpetus.
Mida see aitab meil mõista?
Seda, et me peame toetama Iisraeli.
St et usklikud, kes usuvad Jeesusesse,
peaksid väga tugevalt toetama Iisraeli ja juudi rahvast.
Seetõttu ongi selle linna müüride aluseks
apostlite õpetus.
Siinkohal veel üks näide.
Vestlesin eile ühe seltskonnaga ja me käsitlesime Luuka 7. peatükki.
Rääkisime seal olevast sõjaväe ülemast.
Mille poolest see sõjaväeülem tuntud on?
Oma suure usu poolest.
Milline see usk siis oli?
Selline, et Jeesus oli sellest lausa šokis.
Või teisisõnu - väeülema usk avaldas talle sügavat muljet.
Mille poolest ta siis tuntud oli?
Vaadake mõnikord Luuka 7:5,
kus on öeldud, et ta armastas juudi rahvast.
Kui aga armastad kedagi, siis ka teed midagi.
Nii ehitas ta juudi rahvale Kapernauma sünagoogi.
Siinkohal üks pisut naljakas ja samas kurb lugu.
Ma töötasin kord Iisraeli külastavate gruppidega,
korraldades neile ringtuure.
Nii käis ka iga selline grupp Kapernaumas,
mis oli nö Jeesuse teenistuse peastaap.
Üks peamisi paiku, mida seal külastada, on sünagoog,
mille kaasaegne versioon on ehitatud ilusast paekivist.
Kui aga vaadata algse sünagoogi vundamenti,
siis see oli ehitatud basaltkivist, mis on musta või tumepruuni värvi.
Küsin alati rahva käest: "Kes selle sünagoogi ehitas?"
Vahel keegi tahab olla nutikas ja vastab: "No mõni juudi vend."
Kuid see polnud mõni juudi vend.
See oli hoopis paganast väeülem, kel oli palju usku.
Nii et kui te tahate ka omada suurt usku,
mis avaldaks Jumalale muljet ja oleks Jeesusele meelepärane,
peate olema inimene, kes toetab Iisraeli
ja kes muretseb juudi rahva vaimse olukorra pärast.
Ilmutuse 21:21-22:
"Kaksteist väravat on kaksteist pärlit, iga värav ühest pärlist,
ning linna tänav on puhtast kullast otsekui läbipaistev klaas"
Ja nüüd tuleb midagi olulist.
"Templit ma ei näinud seal" St uues Jeruusalemmas.
Miks? Miks seal polnud enam templit?
Üks templi võtmeelemente on altar.
Kuna seal aga pole enam pattu,
pole seal ka enam vajadust ohvrite toomiseks.
Jeesus on maksnud patu eest täishinna,
mistõttu uues Jeruusalemmas, kus kõik on igavesti täiuslik,
ei saa enam olema mingit templit.
Ilmutuse 21:21-22: "Templit ma ei näinud seal,
sest Issand, Kõigeväeline Jumal, on selle tempel, ning Tall.
Ja linnale ei ole vaja päikest ega kuud"
Miks?
Mida oleme õppinud
uue Jeruusalemma põhiomaduse kohta?
Et seal valitseb Jumala au.
Mis saab olema sealse valguse allikaks?
Jumala au.
Seetõttu ongi siin öeldud:
"Ja linnale ei ole vaja päikest ega kuud...
sest Jumala kirkus valgustab teda, ning tema lamp on Tall.
Rahvad hakkavad käima tema valguses
ning ilmamaa kuningad toovad sinna oma hiilguse."
Ehk teisisõnu nad nägid, et kõigel, mis tegi neid suureks,
polnud mingit pistmist selle maailmaga,
vaid nende tõeline suurus juhtis neid Jumalariiki.
Ehk nad tahtsid kasutada oma elu
ülendamaks Jumalariigi olemust ja valgust.
Ilmutuse 21:25:
"Tema väravaid ei lukustata päeval, ent ööd seal ei olegi."
Väravad olid päevad otsa valla,
sest seal valitses täielik turvalisus ja ei mingit ohtu.
"Ja rahvaste hiilgus ja au kantakse sinna sisse.
Sinna ei saa midagi, mis on rüve, ega keegi, kes teeb jäledusi ja valet,
vaid üksnes need, kes on kirjutatud Talle eluraamatusse."
See on kogu Pühakirja kõige olulisem tõde.
Ainus viis, kuidas keegi pääseks üldse uude Jeruusalemma,
on vaid see, kui ta nimi on kirjas Talle eluraamatus.
Miks Talle?
Sest Tall võrdub lunastusega.
Kuniks keegi pole uskunud ja võtnud vastu Talle valatud verd,
ei pääse ta ka sellesse aulisse Jumalariiki.
Riiki, kus valitseb täielik turvalisus
ja kus pole enam mingeid pisaraid, kurvastust, surma ega pattu.
Nii loodan ja palun ka südamest,
et olete võtnud Jeesuse oma ellu vastu.
Jätkame järgmine kord Ilmutuse 22. peatükiga.
Seniks aga olge rikkalikult õnnistatud!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas